Odilo Pedro Scherer

Mons. Odilo Pedro kardinál Scherer (* 21. september 1949, Cerro Largo, Rio Grande do Sul, Brazília) je brazílsky rímskokatolícky kňaz, biskup, od roku 2007 je arcibiskupom São Paula, kde v rokoch 2001 až 2007 pôsobil ako pomocný biskup. V rokoch 1994 až 2001 pôsobil v Rímskej kúrii v Kongregácií pre biskupov.

Pápež Benedikt XVI. ho v roku 2007 vymenoval za kardinála. Bol v medzinárodných médiách spomínaný ako možný kandidát na nástupcu Benedikta XVI. v roku 2013. Keď v roku 2014 vo veku 75 rokov podal podľa predpisov rezignáciu, pápež František ho požiadal, aby vo funkcii pôsobil ešte dva roky.

 Životopis 
Narodil sa 21. septembra 1949 v Cerro Largo v Rio Grande do Sul v Brazílii. Bol siedmym z jedenástich detí Edwina a Franciscy (rodenej Steffens) Schererových, ktorí patrili k nemeckej brazílskej komunite. Jeho pradedo z otcovej strany Mathias emigroval z Theley v Sársku začiatkom 80. rokov 19. storočia. Pôvodne sa volal „Otto“ ale v mladosti prijal meno „Odilo“, pretože uprednostňoval „jeho jemnejšiu výslovnosť. Jeho strýko z otcovej strany Alfredo Scherer bol arcibiskupom Porto Alegre v roku 1947 až 1981 a kardinálom v rokoch 1969 až 1996.

Po prípravných štúdiách v malom seminári v rokoch 1963 až 1969 študoval filozofiu na Vyššom seminári Kráľovnej apoštolov a v rokoch 1970 až 1975 na Pedagogickej fakulte Univerzity v Passo Fundo (Rio Grande do Sul). Filozofiu študoval aj na Štúdiu teológie, ktoré je súčasťou Pápežskej katolíckej univerzity v Paraná v Curitibe. 7. decembra 1976 ho biskup Armando Círio vysvätil za kňaza pre diecézu Toledo.

V rokoch 1985 až 1994 vyučoval filozofiu a v roku 1985 teológiu na Teologickom inštitúte Pavla VI. v Londrine. V rokoch 1988 až 1991 získal doktorát z teológie na Pápežskej gregoriánskej univerzite v Ríme. V rokoch 1994 až 1996 získal magisterský titul z filozofie na Pápežskej gregoriánskej univerzite.

V januári 1994 sa pridal k personálu Kongregácie pre biskupov, ktorú opustil až po vymenovaní za biskupa v novembri 2001. Popri svojej kuriálnej službe poskytoval pastoračnú službu vo farnosti svätých Františka a Kataríny, patrónov Talianska, a bol kaplánom v opatrovateľskom dome františkánskych Služobníc Dobrého pastiera.

 Biskup a arcibiskup 
Dňa 28. novembra 2001 ho pápež Ján Pavol II. vymenoval jeho a ďalších dvoch pomocných biskupov São Paula a on sám bol vymenovaný za titulárneho biskupa mesta Novi. Biskupskú vysviacku prijal 2. februára 2002. Hlavným svätiteľom bol kardinál Cláudio Hummes, pričom spolusvätiteľmi boli arcibiskup Armando Círio a biskup Anuar Battisti. 12. decembra 2006 ho pápež Benedikt XVI. vymenoval za generálneho tajomníka Piatej biskupskej konferencie Latinskej Ameriky, ktorá sa mala konať v máji 2007 v Aparecide.

Pápež Benedikt XVI. ho 21. marca 2007 vymenoval za arcibiskupa São Paula. Bol tam ustanovený 29. apríla 2007 a ex officio sa stal veľkým kancelárom Pápežskej univerzity v São Paule. Jeho vymenovanie bolo načasované tak, aby umožnilo jeho uvedenie do úradu pred pápežovou návštevou Brazílie v máji. Zaslúžil si o ocenenie tri oblastí skúsenosti: v kúrií, na Národnej konferencii brazílskych biskupov a v São Paule. Bol opísaný ako „umiernený“ človek podobne ako jeho predchodca kardinál Hummes.

Privítal pápeža Benedikta XVI. po jeho príchode a sprevádzal ho počas veľkej časti jeho návštevy Brazílie od 9. do 13. mája 2007, ktorá bola obmedzení na arcidiecézu São Paulo.

 Kardinál 
Dňa 17. októbra 2007 pápež Benedikt XVI. oznámil, že ho vymenuje za kardinála. Bol povýšený do kardinálskeho kolégia na konzistóriu, ktoré sa konalo 24. novembra 2007. Bol zaradený do rádu kardinálov kňazov s titulárnym chrámom Sant’Andrea al Quirinale. Dňa 12. júna 2008 ho pápež Benedikt XVI. vymenoval za člena Kongregácie pre klérus.

Pápež Benedikt XVI. ho v roku 2008 vymenoval do novovytvorenej Kardinálskej komisie pre Vatikánsku banku a jeho členstvo obnovil 16. februára 2013 po tom, čo oznámil, že koncom mesiaca plánuje rezignovať na pápežský úrad. Jeho služba sa skončila, keď pápež František v januári 2014 po necelom roku vo funkcií pápeža nahradil štyroch z piatich členov komisie.

Dňa 24. júna 2008 bol menovaný za jedného z pápežových vymenovaných členov na zasadnutie biskupskej synody v októbri 2008. Bol zvolený do sekretariátu biskupskej synody. Na synode v októbri 2015 sa zúčastnil ako jeden z volených zástupcov brazílskych biskupov. 31. januára 2009 bol menovaný do prezidentskej rady Pápežskej rady pre rodinu. Do pápežskej komisie pre Latinskú Ameriku bol menovaný 8. októbra 2009.

5. januára 2011 bol menovaný za jedného z prvých členov novovytvorenej Pápežskej rady pre podporu novej evanjelizácie. Ako kardinál volič sa zúčastnil pápežského konkláve v roku 2013 na ktorom bol zvolený pápež František. Dňa 30. novembra 2013 ho pápež František vymenoval za člena Kongregácie pre katolícku výchovu. Keď v septembri 2024 dovŕšil 75 rokov podal svoju rezignáciu na funkciu arcibiskupa podľa potreby, pápež František ju odmietol a požiadal ho, aby zostal ešte dva roky.

Bol jedným zo 133 kardinálov voličov, ktorí sa zúčastnili pápežského konkláve v roku 2025, na ktorom bol zvolený pápež Lev XIV..

 Referencie 

 Pozri aj 
 Zoznam žijúcich kardinálov
 Zoznam kardinálov vymenovaných Benediktom XVI.

 Iné projekty 

 Zdroj 

Kategória:Brazílski rímskokatolícki arcibiskupi
Kategória:Brazílski kardináli
Kategória:Kresťanskí spisovatelia
Kategória:Absolventi Pápežskej univerzity Gregoriany
Kategória:Brazílske osobnosti nemeckého pôvodu